Dæmdur fyrir brot á lögum um atvinnuréttindi útlendinga Héraðsdómur Vesturlands hefur dæmt verktaka á Akranesi til greiðslu 315 þúsund króna sektar auk 229 þúsund króna málskostnaðar fyrir brot á lögum um atvinnuréttindi útlendinga . Lögreglunni á Akranesi barst í nóvember árið 2005 ábending um að verktakinn hefði hugsanlega í vinnu útlendinga , án tilskilinna atvinnuleyfa . Rannsókn leiddi í ljós að tveir Litháar voru við störf hjá verktakanum sem og að þeir störfuðu án atvinnuleyfis . Verktakinn hafði sótt um leyfi fyrir þá en fengið synjun . Héraðsdómi þótti sannað að verktakinn hafði brotið gegn lögum um atvinnuréttindi útlendinga .